作者:鄭延玉
標題:楚昭王疏者下船・駐馬聽
內容:伍員無敵，入楚地鞭屍尚恨遲；包胥有智，借秦兵復國偏能疾。(申包胥子云)子胥若不想舊交之情，憑著他武藝，量小官到的那裡？(正末唱)雖然他會臨潼八面虎狼威，怎如你哭秦亭七日英雄淚。(做悲科)(申包胥雲)主公為何發起悲來？(正末唱)我今日安居寶殿裡，猛想起渡江時，不覺心如碎。(申包胥雲)主公，吳兵已退，楚國重安，此乃如天之喜，且省煩惱。(羋旋上，雲)某羋旋。自從江邊與哥哥別後，一向避於隨地，可早半年光景也。聽的申包胥借的秦兵，重扶楚國。我如今回去，見我哥哥咱。令人報復去，道有羋旋在於門首。(卒子云)喏，報的大王得知，有二公子來了也。(正末雲)快有請！(卒子云)請進去。(羋旋做見，悲科)(正末雲)兄弟也，你在那裡來？(羋旋雲)您兄弟自與哥哥相別之後，流落隨國，聽知哥哥復楚，一徑的尋將來也。(正末唱)。